તે બસ સ્ટેન્ડ પર આવીને ઊભી રહી. તેની બાજુમાં ઊભી રહેલી બે બહેનપણીઓ વચ્ચેની વાત એના કાને પડી. એમાં આનંદનું નામ સાંભળતાં જ આનંદ એના વિચારોમાં ધસી આવ્યો. આનંદ ભાભીના કાકાનો છોકરો. ભાભી અને આનંદને ઘણું જ બનતું. એની પ્રતીતિ પ્રણોતીને એક મહિના પહેલાં, ભાઈના ઘરમાં આનંદના અઠવાડિયાના સહવાસ દરમિયાન થઈ ચૂકી હતી. તે સમયે ભાભીની જીભ ‘ભાઈ, ભાઈ’ કહેતાં સુકાતી ન હતી. ભાભીના આગ્રહ છતાંય આનંદ સાથે એકલા બહાર જવાનો પ્રસંગ પોતે ટાળતી રહી હતી. કદાચ આનંદ તો કોઈ મમરો નથી મૂકી ગયોને ? આજની તેની મયંક સાથેની મુલાકાત નીરસ રહી.